Δημόσια αρχαιολογία

Η Δημόσια Αρχαιολογία (αγγλικά: Public Archaeology) είναι αυτόνομο πεδίο της επιστήμης της Αρχαιολογίας. 

Σύμφωνα με την πανεπιστημιακό αρχαιολόγο Νένα Γαλανίδου «η αρχαιολογική επιστήμη είναι μεν υπόθεση της κοινότητας των επιστημόνων, όμως δεν είναι μόνο οι επιστήμονες που έχουν ενδιαφέρον, λόγο και δικαίωμα να ασχολούνται με τα “αρχαία”». Εν πολλοίς, η Δημόσια Αρχαιολογία είναι εκείνο το διακριτό επιστημονικό πεδίο που έχει ως αντικείμενο έρευνας και ακαδημαϊκής επεξεργασίας τη συζήτηση που διεξάγεται σχετική με την «προίκα» του αρχαιολογικού παρελθόντος που γίνεται στην κοινωνία [...].

 

Σύμφωνα με τον αρχαιολόγο Γιάννη Χαμηλάκη «η δημόσια Αρχαιολογία συνεπάγεται το άνοιγμα των αρχαιολογικών χώρων στις τοπικές κοινωνίες και την ενεργό συμμετοχή τους στην παραγωγή της αρχαιολογικής γνώσης και στην προστασία της αρχαιολογικής κληρονομιάς». Με τη Δημόσια Αρχαιολογία ασχολούνται αρχαιολόγοι, πανεπιστημιακοί, εκπρόσωποι μουσείων, έφοροι, ξεναγοί, παιδαγωγοί, πολίτες κ.λπ. που έχουν ενδιαφέρον και εργάζονται με σκοπό τη σύνδεση της αρχαιολογίας με την κοινωνία.

Παραπομπές

Περαιτέρω ανάγνωση
 Νένα Γαλανίδου, Liv Helga Dommasnes, Μιλώντας στα παιδιά για το παρελθόν. Μια διεπιστημονική προσέγγιση, Εκδόσεις Καλειδοσκόπιο, Αθήνα 2012. ISBN 978-960-471-042-3.
 Gabriel Moshenska (επιμ.), Key Concepts in Public Archaeology, Λονδίνο: University College London Press, 2017.
 Anastasia Sakellariadi, Archaeology for the People? Greek Archaeology and its Public: an Analysis of the Socio-Political and Economic Role of Archaeology in Greece, Διδακτορική διατριβή, University College London (UCL) / Faculty of Social and Historical Sciences / Institute of Archaeology, Λονδίνο 2011.
 Χριστίνα Σανούδου, «Η «προίκα» των μνημείων στην κοινωνία». kathimerini.gr. 09.07.2017. Ανακτήθηκε: 02/03/2019. 

Αρχαιολογία
Κλάδοι της αρχαιολογίας